רונלד דופרי

רונלד אדמונד דופרי הבן (באנגלית: .Ronald Edmund Dupree, Jr; נולד ב-26 בינואר 1981 בבילוקסי, מיסיסיפי) הוא כדורסלן עבר אמריקאי ששיחק בעמדת הסמול פורוורד. דופרי שיחק בעונת  בקבוצת הפועל ירושלים. גובהו של דופרי הוא 2.01 מטרים.

לאחר שסיים את קריירת המשחק שלו באוניברסיטת המדינה של לואיזיאנה (LSU), הוחתם כשחקן חופשי בשיקגו בולס לאחר שלא נבחר בדראפט 2003.

לאחר שנתו הראשונה בליגה, כשממוצעיו עומדים על 6.2 נקודות ו-3.6 ריבאונדים ב-19 דקות, חתם בדטרויט פיסטונס בתחילת עונת 2004-05 אך בקושי שותף במשחקי הקבוצה כששיחק 10 דקות בלבד בממוצע. 

דופרי הועבר בטרייד למינסוטה טימברוולבס בתמורה לבחירה שנייה בדראפט, שבסוף התבררה כבחירה ה-60, בה נבחר אלכס אקר על ידי דטרויט.
בעונתו היחידה במינסוטה רשם 3.2 נקודות ו-2 ריבאונדים ב-7.4 דקות.

ב-17 ביולי 2006, הוחתם דופרי שוב בדטרויט פיסטונס, בסיום העונה שוחרר ועד קיץ 2013 שיחק בליגת הפיתוח של ה-NBA.

ב-8 באוגוסט 2013 חתם בהפועל ירושלים לעונה, ובסיומה פרש מכדורסל.
אחר פרישתו מכדורסל ב-13 באפריל 2015 חזר לשחק במכבי עירוני רעננה כאשר לצידו משחקים שחקני קבוצת הבוגרים של רעננה.

קישורים חיצוניים

 פרופיל השחקן

כדורסלני קליבלנד קאבלירס
כדורסלני שיקגו בולס
כדורסלני דטרויט פיסטונס
כדורסלני מינסוטה טימברוולבס
כדורסלני סיאטל סופרסוניקס
כדורסלני טלקום בון
כדורסלני הפועל ירושלים
כדורסלני אוניברסיטת המדינה של לואיזיאנה
כדורסלנים אפרו-אמריקאים
כדורסלנים אמריקאים
שחקני NBA שלא נבחרו בדראפט
כדורסלני לוס אנג'לס די-פנדרס
כדורסלני רינו ביגהורנס
כדורסלני יוטה פלאש
כדורסלני טלסה 66'
מיסיסיפי: כדורסלנים
אמריקאים שנולדו ב-1981